Biserica Ortodoxă Sfânta Treime din Cluj-Napoca a început implementarea proiectului “Lumina din Deal. Patrimoniu viu și dialog cultural în prima Biserică Ortodoxă a Clujului”, finanțat prin programul Timbrul Monumentelor Istorice, derulat de Institutul Național al Patrimoniului.
2025-09-01 08:00 - 2026-09-27 17:00 (Europe/Bucharest)
Comunicat de presă
Cluj-Napoca, 23 septembrie 2025
Biserica Ortodoxă Sfânta Treime din Cluj-Napoca a început implementarea proiectului “Lumina din Deal. Patrimoniu viu și dialog cultural în prima Biserică Ortodoxă a Clujului”, finanțat prin programul Timbrul Monumentelor Istorice, derulat de Institutul Național al Patrimoniului.
Proiectul urmărește să activeze multiplele valori (istorice, memoriale, arhitecturale, spirituale și comunitare) ale monumentului, conectând diverse categorii de public (enoriași, turiști români și străini, copii, persoane nereligioase dar interesate de cultură și patrimoniu) cu patrimoniul său, pentru a transforma biserica într-un pol de dialog intercultural și cunoaștere participativă.
La nivel național, proiectul reafirmă importanța Bisericii Ortodoxe Române ca parte integrantă a istoriei moderne a României, având în vedere faptul că edificiul marchează un moment istoric – recunoașterea oficială a cultului ortodox într-un oraș multietnic și multiconfesional. De asemenea, contribuie la consolidarea identității culturale naționale prin evidențierea unei instituții religioase ca simbol al luptei pentru afirmare spirituală, educațională și socială a românilor din Transilvania în secolul XIX.
La nivel județean (Cluj), proiectul consolidează patrimoniul ortodox clujean, evidențiind o etapă esențială în dezvoltarea urbană și confesională a orașului în context transilvănean, diversifică oferta cultural-turistică a județului prin includerea unui obiectiv istoric mai puțin cunoscut în circuite tematice și educative adaptate publicului larg și, în egală măsură, contribuie la dezvoltarea sustenabilă a turismului religios și cultural în Cluj, printr-o abordare care respectă autenticitatea și istoria multiseculară a orașului.
La nivel local, proiectul reintegrează biserica în viața comunitară nu doar ca spațiu de cult, ci și ca spațiu de memorie colectivă, educație informală și identitate urbană, promovând coeziunea socială, invitând la dialog locuitorii Clujului, turiștii și vizitatorii din alte confesiuni printr-o interpretare accesibilă, creativă și contemporană.
Acest proiect poate constitui un model replicabil de interpretare a patrimoniului religios într-un cadru laic și turistic, în acord cu politicile de valorizare a patrimoniului național.

Parteneri: Proiectul este derulat în parteneriat cu Muzeul Etnografic al Transilvaniei din Cluj
Napoca și Muzeul Unirii din Alba-Iulia.
Perioada de implementare: 09/2025 – 09/2026
Valoarea finanțării nerambursabile: 247.500 lei
Date de contact:
Pr. Cristian BACIU
Preot paroh Biserica Ortodoxă Sfânta Treime
Telefon: 0743 075 672
E-mail: csmbaciu@yahoo.com

Garda Apulum dă startul unui nou sezon al spectacolelor de reconstituire istorică antică
2026-04-17 19:00 - 2026-09-11 20:00 | Esplanada Porții a IV-a a Cetății Bastionare, Alba Iulia
Vineri, 17 aprilie 2026, la ora 19.00, pe esplanada Porții a IV-a a Cetății Bastionare, Garda Apulum va da startul unui nou sezon al spectacolelor de reconstituire istorică antică.

Spectacolele de reconstituire istorică organizate de Garda Apulum au devenit un reper cultural constant al orașului, desfășurându-se în mod regulat în sezonul aprilie–septembrie și atrăgând, de fiecare dată, un public numeros. Garda Apulum este o trupă de reconstituie istorică antică apărută în urma unui proiect inițiat de Muzeul Național al Unirii Alba Iulia în anul 2012 și este compusă din patru formații – Legiunea XIII Gemina, Lupii Apoulonului, Ludus Apulensis și Magna Nemesis.

Formațiile sunt alcătuite din voluntari albaiulieni care încercă să reconstituie aspecte militare și civile ale istoriei daco-romane, având accentul pus pe promovarea patrimoniului local.

Anul acesta, Garda Apulum va împlini 14 ani de activitate, perioadă în care a susținut sute de reprezentații și a devenit un adevărat brand cultural al municipiului Alba Iulia, reunind zeci de voluntari pasionați de istorie.

Evenimentul din 17 aprilie 2026, care va deschide al XIII-lea sezon de reprezentații cu Garda Apulum LA Alba Iulia, va aduce în fața publicului demonstrații militare, echipamente autentice și momente spectaculoase inspirate din viața soldaților romani și a civilizațiilor antice. Participanții vor putea descoperi, într-un mod interactiv, istoria locului unde a funcționat odinioară unul dintre cele mai importante centre ale Daciei romane.

Reprezentația este organizată de Consiliul Județean Alba, Muzeul Național al Unirii Alba Iulia, Primăria Municipiului Alba Iulia, Centrul Cultural Palatul Principilor cu sprijinul ELIT S.R.L. contribuind la promovarea patrimoniului istoric și turistic al orașului Alba Iulia.
